Laila Ohlgren

Category:Articles with hCards
Ragnhild Laila Lillemor Ohlgren, lahir Andersson (19 November 1937 – 6 Januari 2014) ialah seorang jurutera telekomunikasi Sweden yang dilihat sebagai pembangun telefon mudah alih bersama-sama dengan Östen Mäkitalo, kedua-duanya adalah jurutera di Telia. Dia berjaya memperkenalkan penyimpanan nombor telefon untuk didail dalam pemproses mikro telefon di mana sambungan boleh dicapai dengan menekan butang panggil. Ini mengelakkan kerosakan penghantaran yang disebabkan oleh halangan seperti pokok semasa pendailan tradisional yang lebih panjang. Pendekatan itu telah diterima pakai di seluruh dunia. Atas usahanya itu, pada tahun 2009 dia menjadi wanita pertama yang dianugerahkan Hadiah Polhem untuk inovasi teknikal.   

 Kehidupan awal 
Dia dilahirkan di Tingshammer di luar Stockholm pada 17 November 1937,  Ragnhild Laila Lillemor Andersson ialah anak perempuan Johan Arvid Andersson dan isterinya Sally Elisabeth  Carlsson. Nama keluarganya kemudianx ditukar kepada Tingshammar. Dia dibesarkan oleh ibu tunggalnya dalam keadaan yang sukar.  Dia bersekolah di sekolah awam di Kungsholmen . Semasa masih remaja, dia bertemu dengan bariton Bo Viktor Ohlgren (1933–2015) yang aktif dalam Mission Covenant Church of Sweden. Mereka berkahwin pada tahun 1959.  Mereka mempunyai dua orang anak, Magnus dan Håkan, yang kedua-duanya menjadi jurutera. 

Terima kasih kepada bapa mertuanya yang bekerja untuk pihak berkuasa telekomunikasi Sweden Televerket. Dia mula bekerja di sana pada tahun 1956 sambil belajar di rumah pada waktu malam. Dia berjaya bukan sahaja lulus peperiksaan matrikulasi sekolah, tetapi juga dapat menamatkan pengajian sebagai seorang jurutera.  Dia merupakan satu-satunya wanita di jabatannya, dan telah dinaikkan pangkat sebagai ketua projek. Dari 1969, dia bekerja dengan Östen Mäkitalo berkaitan dengan projek Telefon Mudah Alih Nordic (NMT). 

 Pautan luar 

 Laila Ohlgren utvecklade mobiltelefonin, ilustrasi biografi Laila Ohlgren dalam bahasa Sweden
Kategori:Kematian 2014
Kategori:Kelahiran 1937
Kategori:Jurutera wanita sweden
Kategori:Jurutera Sweden abad ke-20
Kategori:Pencipta Sweden abad ke-20
Kategori:Pencipta wanita
Kategori:Jurutera telekomunikasi
Kategori:Rencana dicipta sempena WikiGap Malaysia 2023